קילי הוז

קילי הוז (באנגלית: Keeley Hawes; נולדה ב-10 בפברואר 1976) היא שחקנית ודוגמנית אנגלייה. הוז ידועה בתפקידיה הרבים בטלוויזיה, הבולטים שבהם הם זואי ריינולדס בסדרת הטלוויזיה "ספוקס" ואלכס דרייק בסדרה "מאפר לעפר". עוד היא ידועה בדיבוב דמויות במשחקי וידאו כגון לארה קרופט בסדרת המשחקים "טומב ריידר". היא פעילה בארגון הצדקה "CHASE Hospice Care for Children" שבסארי.

ביוגרפיה
נולדה בשם קלייר הוז בשכונת מרילבון שבלונדון לאב נהג מונית. היא למדה בבית הספר למשחק Sylvia Young Theatre School. עוד לפני סיום לימודיה עבדה הוז בקזינו ושם צדה את עינו של צייד כישרונות בתחום האופנה.

בתחילת הקריירה שלה כיכבה בוידאו קליפים של השירים "Saturday Night" של להקת סווייד, "Marvellous" של "Lightning Seeds", "Come Around" של הלהקה הניו זילנדית The Mutton Birds ו"She's a Star" של להקת ג'יימס.

בטלוויזיה התפרסמה לראשונה בשנות התשעים בסדרה "Troublemakers" ובדרמה התקופתית "אבן הירח", עיבוד לרומן באותו שם מאת וילקי קולינס. מאז הופיעה בדרמות טלוויזיוניות נוספות, בהן "קריוקי" מאת דניס פוטר (1995), "Heartbeat" (1995), "אותלו" (2001), "הודעה על רצח" (2005) ו"אחרי תומאס" (2006).

הוז הופיעה בעיבודים טלוויזיוניים לרומנים קלאסיים ומודרניים כגון "מגעים אסורים" (2002) על פי הרומן לגעת בקטיפה, "רעיות ובנות" (1999) על פי ספרה של אליזבת גסקל, "ידידנו המשותף" (1998), עיבוד לרומן מאת צ'ארלס דיקנס, ו"תחת עץ היער" (2005) מאת תומאס הרדי.

היא הופיעה בסדרת הריגול הבריטית "ספוקס" בתפקיד זואי ריינולדס בשלוש העונות הראשונות של הסדרה (2002–2004). ב-2003 השתתפה בסדרה של עיבודים מודרניים לסיפורי קנטרברי יחד עם ג'ון סים, בילי פייפר וג'ולי וולטרס. ב-2005 שיחקה בסרט הטלוויזיה "מקבת'" במסגרת סדרת עיבודים מודרניים למחזות שייקספיריים. הוז גילמה את אלה, אשתו של מקבת' (ג'יימס מקאבוי).

ב-2006 הופיעה הוז בסדרה הקומית "הכומר מדיבלי" בכיכובה של דון פרנץ'. ב-2007 שיחקה בקומדיה "למות בלוויה" שבה גילמה את ג'יין, אשתו התומכת של מת'יו מקפדיין (שהוא בעלה בחיים), אשר לוויית אביו מתבררת כאסון משפחתי.

ב-2007 לוהקה הוז לתפקיד אלכס דרייק בסדרה "מאפר לעפר", סדרת ספין אוף של סדרת המשטרה המדע הבדיוני "חיים על מאדים". הסדרה מגוללת את סיפורה של שוטרת במשטרת לונדון אשר נפגעת מירי בשנת 2008 ומתעוררת בשנת 1981. הסדרה, ששודרה החל מפברואר 2008, עוקבת אחרי מאמציה לחזור מהעולם של 1981 לעולמה הנוכחי כדי להציל את בתה מולי. הוז כיכבה לצדו של פיליפ גלניסטר, שגילם את דמותו של השוטר ג'ין האנט (אותה דמות שגילם בסדרה הקודמת "חיים על מאדים"). היא זכתה ב-Glamour Awards בקטגוריית "השחקנית הטובה ביותר בטלוויזיה הבריטית". בספטמבר 2008 החלה הסרטת העונה השנייה של הסדרה "מאפר לעפר", והיא שודרה בתחילת 2009. בסוף 2009 שיחקה בעונה האחרונה של הסדרה.

ב-2008 הופיעה הוז בסדרה "חברים משותפים". היא השתתפה גם בתוכנית המערכונים "That Mitchell and Webb Look" שזכתה בפרס באפט"א לטלוויזיה. ב-2010 הייתה חלק מהפנל של שעשועון הטלוויזיה "".

ב-2010 כיכבה הוז בסדרה משטרתית "Identity" של רשת ITV בתפקיד מפקחת המשטרה מרתה לוסון. עוד ב-2010 שיחקה בעיבוד מחודש לסדרה הקלאסית "על אדונים ומשרתים" בתפקיד ליידי אגנס הולנד.

בדצמבר 2024, פורסם כי הוז תקריין את סדרת הדוקו "Airborne" עבור ערוצי הטלוויזיה הקנדיים Love Nature ו-Sky Nature.

בקולנוע הופיעה הוז בסרטים "הנוקמים" (1998), "ספטמבר האחרון" (1999), "שותף לפשע" (2000), "טריסטרם שנדי" (2006) ו"הג'וב הבריטי" (2008). עוד ב-2008 כיכבה בסרט הקולנוע "Flashbacks of a Fool" עם דניאל קרייג.

חיים אישיים
להוז שלושה ילדים. הבכור, מיילס, הוא בנו של צייר הקומיקס ספנסר מק'קלום, שאיתו החלה לצאת ב-1995 ולו נישאה ב-2001, כאשר מיילס היה בן 20 חודש. השניים נפרדו כמה שבועות אחרי נישואיהם בעקבות רומן שניהלה הוז עם מת'יו מקפדיין, שותפה לסדרה "ספוקס". הוז ומקפדיין התחתנו באוקטובר 2004, בתם מגי נולדה חודשיים אחר כך וילדם השני, ראלף, נולד בספטמבר 2006.

הוז פעילה בארגון הצדקה "CHASE Hospice Care for Children".

פילמוגרפיה
קולנוע
 שנה שם שם באנגלית תפקיד הערות 1996 אבן הירח The Moonstone רייצ'ל סרט טלוויזיה 1998 הנוקמים The Avengers טמרה 1999 ספטמבר האחרון The Last September לויס פארקוור 2000 שותף לפשע Complicity איבון 2001 אותלו Othello דזי בראבנט סרט טלוויזיה 2003 Chaos and Cadavers סמנתה טאגרט 2005 טריסטרם שנדי Tristram Shandy: A Cock and Bull Story אליזבת' 2007 למות מלוויה Death at a Funeral ג'יין2008 הג'וב הבריטי The Bank Job ונדי לת'ר Flashbacks of a Fool ג'סי הבוגרת 2013 Mariah Mundi and the Midas Box קתרין מונדי הגברת נעלמת The Lady Vanishes גברת טודהנטר סרט טלוויזיה 2014 ההרפתקן: קללת קופסת מידאס The Adventurer: The Curse of the Midas Box קת'רין מנדי 2015 גורד שחקים High-Rise אן רויאל 2020 רבקה Rebecca ביאטריס לייסי לא ממושמעות Misbehaviour ג'וליה מורלי 2024 הסקופ (אנ') Scoop  אמנדה טירסק

טלוויזיה
 שנה שם שם באנגלית תפקיד הערות 1989 Forever Green קרול עונה 1 פרק 3 1990 Troublemakers מנדי 6 פרקים 1992 סיפורי המסתורין של רות רנדל Ruth Rendell Mysteries שרה מייבלדין בפרק "Talking to Strange Men"1996 Pie in the Sky סטלה ג'קסון 2 פרקים קריוקי Karaoke לינדה לנגר בפרק "Tuesday, Wednesday, Thursday, Friday" Heartbeat מישל בפרק "Snapped" 1997 The Beggar Bride אנג'לה הרפר 1998 ידידנו המשותף Our Mutual Friend ליזי הקסם 4 פרקים The Cater Street Hangman שרלוט אליסון 1999 The Blonde Bombshell דיאנה דורס הצעירה רעיות ובנות Wives and Daughters סינתיה קירקפטריק 4 פרקים 2001 Hotel! טרישה Murder in Mind דבורה בפרק "Sleeper" 2002 A Is for Acid ג'יליאן רוג'רס אני וגברת ג'ונס Me and Mrs Jones ג'יין מגעים אסורים Tipping the Velvet קיטי באטלרמיני-סדרה ספוקס Spooks זואי ריינולדס2003 Lucky Jim כריסטין קלהאן סיפורי קנטרברי The Canterbury Tales אמילי2004 Sex & Lies קייט התעלומות של הבלש מורדוק The Murdoch Mysteries ד"ר ג'וליה אוגדן2005 מקבת' ShakespeaRe-Told אלה מקבת עיבוד מודרני למחזות של שייקספיר מיס מארפל Agatha Christie's Marple פיליפה היימס בפרק "A Murder Is Announced" תחת עץ היער Under the Greenwood Tree פנסי דיי The Best Man קייט שלדרייק2006 אחרי תומאס After Thomas ניקולה גרהם הכומר מדיבלי The Vicar of Dibley רוזי קנדי 2 פרקים2008 מאפר לעפר Ashes to Ashes מפקחת בילוש אלכס דרייק חברים משותפים Mutual Friends ג'ן2010 זהות Identity מרתה לאוסון That Mitchell and Webb Look בתפקיד עצמה עונה 4 פרק 1 Would I Lie to You? בתפקיד עצמה עונה 4 פרק 3 על אדונים ומשרתים Upstairs, Downstairs ליידי אגנס הולנד 9 פרקים (2010; 2012)2011 קייט וויליאם Kate & William: A Royal Love Story קריינות סרט דוקומנטרי Four Of A Kind קריינות2013 המנהרה The Tunnel סוזה הרקורט Ambassadors ג'ניפר 2014 דוקטור הו Doctor Who מיז דלפוקס / מאדאם קאראברקסוס בפרק "Time Heist" 2014–2017 שחיתות Line of Duty המפקחת לינדזי דנטון סדרת טלוויזיה; 12 פרקים 2015 כיסא פנוי The Casual Vacancy סמנתה מוליסון מיני סדרה של ה-BBC2016 הנעדרת The Missing ג'מה ובסטר הכתר החלול The Hollow Crown אליזבת וודוויל 2019-2016 משפחת דארל The Durrells לואיזה דארל תפקיד ראשי; 4 עונות  2018 שומר ראש Bodyguard ג'וליה מונטגיו סדרת טלוויזיה 2018 גברת וילסון Mrs Wilson דורותי ויק מיני-סדרה 2019 בגידה Traitors פרסיליה גריק סדרת טלוויזיה Year of the Rabbit לידיה תפקיד ראשי; 6 פרקים 2021–הווה למצוא את אליס Finding Alice אליס דילון סדרת טלוויזיה 2021 החטא It's a Sin ולארי טוזר סדרת טלוויזיה; 5 פרקים 2022 חופשה תחת אש Crossfire ג'ו קרוס מיני-סדרה The Midwich Cuckoos סוזנה זאלבי 7 פרקים2024 Orphan Black: Echoes ד"ר קירה מנינג תפקיד ראשי; 10 פרקים2025 The Assassin ג'ולי 6 פרקיםTBA Miss Austen קסנדרה אליזבת אוסטן מיני-סדרה עתידית של BBC Airborne  קריינית

קישורים חיצוניים



 קילי הוז באתר ה-BBC

 הערות שוליים 

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:מדבבות אנגליות
קטגוריה:דוגמניות אנגליות
קטגוריה:ספוקס
קטגוריה:בריטיות שנולדו ב-1976
קטגוריה:בריטים שנולדו ב-1976